Morten Haga Lunde

Morten Haga Lunde (født 20. desember 1960 i Os i Hordaland) er en norsk pensjonert flyoffiser (generalløytnant). Han var sjef for Etterretningstjenesten fra 2016 til 2020. Siden 2021 er han ansatt i Norges Rederiforbund.

Lunde er utdannet navigatør fra Luftforsvarets flygeskole og har gjennomført Luftkrigsskolen I og II 1985-87, Forsvarets stabsskole I og II og NATO Defence College i 2002. Han har tjenestegjort ved 333 skvadron, 330 skvadron og KNM Tordenskjold og i Luftforsvarsstaben. Han var sjef for 335 skvadron 1994-98 og ledet det norske C-130-bidraget til IFOR/SFOR i 1995-97. Han ble utnevnt til oberst i august 2002 og tilsatt som sjef for Luftforsvarsstaben/Planavdelingen og han ble utnevnt til brigader 1. august 2003 og tilsatt som Luftoperativ inspektør. Han ble utnevnt til generalmajor og tilsatt som sjef for Avdeling for operasjoner og beredskapsplanlegging i Forsvarsdepartementet. Lunde ble deretter sjef for Forsvarsstaben/Operasjonsavdelingen og han var fra august 2010 til august 2013 nestkommanderende ved Forsvarets operative hovedkvarter. Lunde ble 23. august 2013 utnevnt til generalløytnant og sjef for Forsvarets operative hovedkvarter.«Morten Haga Lunde blir ny sjef for Forsvarets operative hovedkvarter», regjeringen.no, 23. august 2013.

Han var sjef for Etterretningstjenesten fra januar 2016 til november 2020 da han ble etterfulgt av viseadmiral Nils Andreas Stensønes.Han er Norges nye etterretningssjef, NRK, 22. mai 2015

20. mars 2017 ble han kåra til Årets nynorskbrukar av Nynorsk kultursentrum.

 Utmerkelser 
Lunde er innehaver av Forsvarets hederskors«Sjefsbytte på hovedkvarteret» , forsvaret.no, 7. oktober 2015., Forsvarsmedaljen med laurbærgren, Politimedaljen med laurbærgren, Forsvarsmedaljen med tre stjerner, Forsvarets medalje for internasjonale operasjoner, Luftforsvarets vernedyktighetsmedalje med tre stjerner, kommandør av Legion of Merit (USA), NATO-medaljen (Jugoslavia), Oslo Militære Samfunds hederstegn og Politiets Afghanistanmedalje.«Ny operativ toppsjef» , forsvaret.no, 23. august 2013.«En høyaktuell øvelse » , Forsvaret, 12. mars 2015. Lest 17. mars 2015.

 Referanser 

Kategori:Norske generalløytnanter
Kategori:Sjefer for Etterretningstjenesten
Kategori:Forsvarets hederskors
Kategori:Forsvarsmedaljen med laurbærgren
Kategori:Personer fra Os kommune i Hordaland